**Народно Читалище „Мургаш – 1929г” с.Желява**

Проект – Програма за културната дейност през 2020 година съгласно чл.26а от ЗНЧ

**I Художествена самодейност**

**Женска певческа група**

Общ брои участници: 8/осем/; ръководител Даринка Пешева; Дни на репетиции: четвъртък от 13:00 ч.

**Групи с временна дейност**

**Лазарки**

Общ брои участници:12/дванадесет/; ръководител Цветелина Петрова; дни на репетиции: от 06.03.2020 до 11.04.2020 всяка сряда и петък от 17:30ч.;

**Коледари**

Общ брои участници: 12/дванадесет/; ръководител Цветелина Петрова; дни на репетиции от 06.11.2020 до 21.12.2020 всяка сряда и петък от 17:30ч.;

**Танцов състав „Желява”**

Общ брои участници: 15/петнадесет /; ръководител Цветелина Минкова; Дни на репетиции: неделя - Първа група –16:00ч. Втора група от 17:00ч.

**Група за модерни танци**

Общ брои участници: 9/девет /; ръководител Надежда Данаилова; Дни на репетиции: понеделник от 19:00 ч.

**Школа по английски език**

Общ брои участници: 8/осем /; преподавател Николина Спасова; Дни на провеждане събота от 09:30ч-първа група;11:00ч. – трета група

**Школа по испански език**

Общ брой участници: 3/трима/; преподавател Николина Спасова; Дни на провеждане събота от 10:15ч.

**Шах**

Общ брой участници: 9/девет/;преподавател Маргарита Люцканова; дни на провеждане понеделник и петък от 17:30ч.

**Клуб „Сръчни ръце”**

Общ брои участници: 4 /четири/; ръководител Цветелина Петрова; дни на провеждане петък 15.00ч.

**Клуб „Приятели на книгата”**

Библиотечна дейност с читатели; всяка сряда от 14.00ч.

**II Културен календар 2020**

**Януари**

1. 06. 01.2020 год. – 172 години от рождението на българският герой, революционер, поет, публицист – Христо Ботев-витрина
2. 21.01.2020год. - Бабин ден
3. 31.01.2020год.- „Цветни приказки” – 100 години Леда Милева

**Февруари**

1. 05.02.2020год. –Приключения с Марк Твен – четене по повод 185 години от неговото рождение
2. 07.02.2020год. - Работилницата на баба Марта
3. 19.02.2020год. – „Апостолът…” – 147 год. от Обесването на Левски-презентация
4. 26.02.2020год.- „Залъгалки за децата малки” - 155 години от рождението на Чичо Стоян

**Март**

1. 01.03.2020 год. -„Мартенички за големи и мънички” – Баба Марта в залата на самодейците.
2. 02.03.2020 год.- 142 години Свободна България -викторина посветена на освобождението на България
3. 06.03.2020год.- „Цветя за мама” – изложба на детски рисунки посветени на празника-витрина
4. 19.03.2020год.-Работилница за цветни пролетни картички и писани великденски яйца отваря врати
5. 20.03.2020год. – Малкият принц оживява – четене по повод 120 год. от рождението на Екзюпери

**Април**

1. 01.04.2020год. – 130 години Чудомир
2. 11.04.2020год. - Лазаруване
3. 12.04.2020год. – „Желявска Цветница”
4. 16.04.2020 год. – „Чук, чук яйчице…”- изложба на великденски яйца
5. 27.04.2020год. – Екскурзия до град Троян по повод 85 години от рождението на Любомир Левчев

**Май**

1. 22.05.2020 год. –„ В началото бе словото…” - Празничен Концерт
2. 28.05.2020 год. - 215 год. в светът на приказките с великият разказвач Андерсен
3. 30.05.2020 год. – Традиционен празник – събор на село Желява по повод Спасовден

**Юни**

1. 01.06.2020 год. – «Детство мое» - празник на детската площадка
2. 07.06.2020год. – Честване по повод трагичната гибел на Ботевият четник Ангел Тодоров в местността Мерова поляна
3. 22-26.06.2020год.- Седмица посветена на 170 години от рождението на Иван Вазов – четения, викторини и посещение на къщата музей на твореца
4. 24.06.2020год. – Желявските билки- бране на билки с малките самодейци
5. 29.06.2020год. – Петровден – Курбан на селото

**Юли и Август**

1.01.07.2020год. – 100 години ” Свети във морето

на детските игри

бисерче, което

ни прави по-добри…” по повод 100години от рождението на Валери Петров библиотеката ще постави къщичка за книги и четения на негови произведения.

2.20 07.2020 год. - Илинден- Курбан на селото

3. 24.07.2020 год.- Екскурзия до Жеравна по повод 140 години от рождението на Йордан Йовков и посещение на къщата музей на твореца

Летен отдих

1. Библиотекар за един ден
2. На разходка из музеите и забележителностите на София
3. Библиотека на открито
4. Лято в библиотеката
5. 21.08.2020 год. – екскурзия до град Сливен и посещение на музеите

**Септември**

1. 04.09.2020 год.- 135 години от Съединението на Източна Румелия с Княжество България - витрина

2. 08.09.2020год. – Курбан на селото

3. 21.09.2020год. –112 години Независима България- витрина

**Октомври**

1. 01.10.2020год.- Международен ден на възрастните хора
2. 14.10.2020од.- Петковден – Курбан на селото

3. 26.10.2020год. –„…цял народа таз война изнесе,

едничък той героят е сега… ” - Честване на загиналите във войните желявци - Курбан на селото

**Ноември**

1. 01.11.2020 год.-Ден на народните будители-Честване

2. 06.11.2020год. – Книга за Джунглата – четене 155 години от рождението на Ръдиард Киплинг

3. 13.11.2020 год.-„… Магията на Коледа се случва …”-коледната работилницата вече работи

4. 20.11.2020 год. - „Въведение Богородично ”-Ден на Християнското семейство

**Декември**

1. 06.12.2020год. - Никулден - Курбан на селото
2. 21.12.2020 год. - „Коледа е…”-детски коледен концерт
3. 24.12.2020год. - Коледуване

**III Библиотечна дейност**

Библиотеката към Народно Читалище"Мургаш-1929"-с.Желява разполага с 8477 бр. библиотечни документи . Създадена още при основаването на читалището, със своите традиции, утвърден опит и богат книжен фонд продължава да бъде културно-информационен център на общността.

Разполага с два компютъра за посетители и безплатен достъп до интернет. Предлагат се услуги като копиране, сканиране и принтиране на библиотечни и други документи. Комплектуването на нова закупена литература и периодика е подборно в зависимост от средствата, с които библиотеката разполага и читателските търсения.

Библиотеката в своето 90 годишно развитие се стремим се да бъде в помощ на общността като се обновяваме с нови услуги и читателски търсения.

През 2020 година сме решили да

- Организиране на различни дейности насочени към различни възрастови групи / литературни четения съвместно с други читалища по определени поводи и годишнини, с активното участие на подрстващите и техните родители с цел създаване на траен интерес у децата към четенето от хартиен носител, а не само от интернет /;

- Работа и с най-малките деца от подготвителните групи с цел зараждане на интерес към книгата;

**IV Организационна и Административна дейност**

Работата на Читалищното Настоятелство и през 2020 година ще бъде насочена към откликване на нуждите на общността чрез осъвременяване на читалищните дейности и услуги.

Голяма част от художествената самодейност на читалището е свързана с развитието и популяризирането на любителското художествено творчество, с цел запазване на местният фолклор, традиции и култура.

Основните цели и задачи в тази насока са:

-опазване на фолклора и традиционното народно богатство и създаване на условия и възможности за тяхното развитие и популяризиране

- привличането на повече самодейци в залите, както и набирането на средства за обезпечаването тяхната работа и изява.

- целенасочена работа по възстановяване на празнично-обредния календар и местните традиции и обичаи.

- продължаваме събирането и обогатяването на читалищната музейна сбирка – обществена колекция „Паметта и културно историческото наследство на с.Желява”, цел съхраняване запазените образци и популяризиране историята на родния край.

- от 2018 година започнахме и да предлагаме спортни занимания с цел по пълното обхващане на децата.

Настоятелството ще работи в посока на търсене на различни контакти с общинската администрация, местната власт, различни НПО и бизнеса за осъществяването на нови проекти и разнообразни мероприятия в ползва на обществото.

**V Техническа обезпеченост**

Библиотеката при читалището разполага с три настолни компютри, мултифункционално устройство и мултимедия оборудвани по програма „Глобални библиотеки България” етап 2009 с инсталиран библиотечен софтуер АБ ; Един читалищен компютър с инсталиран към него принтер. Читалището има музикална уредба, телевизор и DVD плеър ; Всички компютри имат достъп до интернет.

**VI Материала база**

Народно Читалище „Мургаш – 1929г” се помещава в общинска сграда, чиято разгъната площ е 890 кв/м, и има отдадено помещение под наем.

1. Библиотеката се помещава в две зали
2. Читалището има салон със сцена с 250 места
3. Салон с 30 места
4. Зала с 40 места – отдадена под наем
5. Читалищна музейна сбирка – обществена колекция „Паметта и културно историческото наследство на село Желява”, която се помещава в две помещения
6. Гримьорна
7. Стая за реквизит

През 2019 година приключи започналият ремонт на сградата- цялостно саниране и изграждане на тротоар около нея и водостоци..

**VII Финансиране и кадрово обезпеченост на организационната дейност**

Народно Читалище „Мургаш – 1929г” се финансира основно от държавната субсидия и участието ни в различни проекти към Министерство на културата, Столична община дирекция „Култура” и по Апликационни форми, чрез които получаваме средства за дейност и закупуването на нова литература. През 2020 година предвиждаме да продължим участието си в програми, чрез който да получим по дълготрайно финансиране, за различни дейности.

Читалищните работници през 2020 година ще продължат участието си в различни курсове и обучения.

**Участия**

* През 2020година предвиждаме да вземем участие в празници и фестивали на с. Локорско; с. Панчарево; с.Лозен; с.Чавдар; гр.Костинброд;
* В Участия в Международни прояви: „Гергьовско веселие”;

Културният календар е отворен и подлежи на промени и допълнения.

07.11.2019год. Председател……………

с. Желява /Николина Спасова/